สุดปัง เวย์วี ระเบิดคอนเสิร์ตออนไลน์ ลูคัส ร้องไห้ซึ้งใจ 
ห่างแค่ไหนแฟนๆ ไม่เคยทิ้งกันอยู่ไกลกันก็ไม่อาจกั้นพลังดีๆระหว่างศิลปินกับแฟนคลับ ถึงจะเป็นคอนเสิร์ตออนไลน์ก็ยังส่งพลังรักถึงกันเต็มๆ จนกลายเป็นโมเมนต์สุดประทับใจ ที่ทำเอาหนุ่ม ลูคัส วง WayV (เวย์วี) ร้องไห้น้ำตาแตกเพราะคำพูดซึ้งๆสดๆที่ส่งผ่านหน้าจอมาในคอนเสิร์ต WayV-Beyond the Vision (เวย์วี บียอนด์ เดอะ วิชัน) คอนเสิร์ตออนไลน์รูปแบบใหม่ Beyond LIVE (บียอนด์ ไลฟ์)ซึ่งเกิดจากการร่วมมือระหว่าง เอสเอ็ม เอ็นเทอร์เทนเม้นท์ และเนเวอร์โดย วงเวย์วี เป็นศิลปินลำดับที่ 2 ถ่ายทอดสดไปทั่วโลกผ่าน NAVER V LIVE เมื่อ 3 พ.ค. เป็นคอนเสิร์ตคิดค่า บริการทางออนไลน์โดยเฉพาะที่ถูกจัดขึ้นเป็นครั้งแรกในประวัติศาสตร์ของไอดอลวงจีน เต็มอิ่ม 2 ชม. ด้วยการแสดงและโปรดักชันสุดล้ำ จัดหนักๆมา 14 เพลง และการแสดงของยูนิตของแต่ละสมาชิก หนุ่มๆได้เตรียมภาษาต่างๆมาสื่อสารกับแฟนๆ ทั้งเกาหลี อังกฤษ ญี่ปุ่น สเปน อินโดนีเซีย ภาษาไทย เป็นต้นกระแสร้อนแรงจนแฮชแท็ก #WayV_beyondLIVE ติดเทรนด์อันดับ 1 แบบเรียลไทม์ในเกาหลีและหลายประเทศอีกไฮไลต์คือ ช่วงพูดคุยแบบวิดีโอกับแฟนๆ ที่หนึ่งในแฟนคลับได้สื่อสารความจริงใจออกมาว่า ถึงเราจะได้เจอกันแบบนี้ ไม่ว่าอะไรจะเกิดขึ้นแต่พวกเราก็จะคอยให้กำลังใจจากตรงนี้เสมอไม่ไปไหน ขอให้พวกคุณแข็งแรงและมีความสุขทุกวัน ขอบคุณที่เป็นเวย์วีที่พวกเรารัก สร้างความซาบซึ้งจน ลูคัส หลั่งน้ำตา พร้อมตอบกลับว่า ขอบคุณที่พวกเราคอยมอบพลังดีๆให้แก่กันเสมอ พวกเราเวย์วีจะพยายามพัฒนาตัวเองยิ่งขึ้นไปและมีผลงานดีๆเพื่อพวกคุณรวมถึงแฟนๆยังเซอร์ไพรส์ทำโปรเจกต์ออนไลน์ด้วยการถือป้ายกระดาษที่เขียนคำว่า รัก ในภาษาต่างๆ ส่งความรู้สึกให้กันและกันได้แบบเรียลไทม์ และยังมีบริการ Sync Play เป็นครั้งแรก โต้ตอบเชื่อมต่อแท่งไฟของแฟนคลับให้แท่งไฟเปลี่ยนสี เอฟเฟกต์ได้ตามเพลงต่างๆเหมือนไปเชียร์อยู่ตรงหน้าศิลปินจริงๆ อย่าพลาดติดตามต่อกับ NCT DREAM ในวันที่ 10 พ.ค.63 NCT 127 ในวันที่ 17 พ.ค.63.
อยู่ไกลกันก็ไม่อาจกั้นพลังดีๆระหว่างศิลปินกับแฟนคลับ ถึงจะเป็นคอนเสิร์ตออนไลน์ก็ยังส่งพลังรักถึงกันเต็มๆ จนกลายเป็นโมเมนต์สุดประทับใจ ที่ทำเอาหนุ่ม ลูคัส วง WayV
นักร้อง